A legfinomabb cigánypecsenye – Kiskonyhám.hu
Publikálta Szentgyörgyi Renáta 2016.07.05. 2016.07.19.
Mondanom sem kell nem egy könnyű étel, de hát magyarok vagyunk, néha belefér ez is. 😀
Sok cigánypecsenye receptet próbáltam már, de végre rátaláltam az igazira. Én csirkemellel készítettem el, de tarjával is nagyon finom. 😉
6 szelet tarja/csirkemell filé
3-3 nagy fej vöröshagyma és lilahagyma
6 db vastag szelet húsos szalonna
liszt, fűszerpaprika, só, bors
A csirkemellet mindkét oldalán fólia alatt enyhén kiklopfoltam. A fokhagymát átnyomtam, megsóztam és elkevertem. A húst sóztam, borsoztam majd megkentem vékonyan a fokhagyma krémmel, majd előkészítettem a zöldségeket.
A krumplit héjában majdnem puhára főztem. Megpucoltam, majd közepesen vastag karikákra vágtam még melegen és forró olajban szép barnára sütöttem. Papírtörlőre szedtem, majd leraktam a cserépedénybe. A hagymákat megtisztítottam és felkarikáztam. A szalonna szeleteket 1 cm-ként beirdaltam és forró serpenyőben egy kicsit mindkét oldalán elősütöttem, majd tálra szedtem. Kevés lisztet elkevertem egy evőkanál fűszerpaprikával. A hús szeleteket megforgattam benne és közepesen erős tűzön, a szalonna zsírját kevés zsírral kiegészítve, néhány perc alatt, mindkét oldalán szép pirosra sütöttem. A kisült húsokat tányérra szedtem.
A visszamaradt zsiradékban megpirítottam a hagymát, majd a krumplin elrendeztem. Befedtem a hús szeletekkel és mindegyikre egy-egy elősütött kakastaréjt helyeztem. 180 C fokra előmelegített sütőben 30 perc alatt átsütöttem.
Ha egy igazán finom cigánypecsenyét szeretnél enni, mindenképpen ezt a receptet ajánlom. 🙂
Alaprecept forrása: blogspot.com
cigánypecsenyecsirkemellfokhagymamagyarosszalonna
Előző bejegyzés Lángos
Következő bejegyzés Langalló, azaz kenyérlángos